బజాజ్‌ నుంచి సరికొత్త స్పోర్ట్స్‌ బైక్‌
-  డోమినర్‌-400ను ఆవిష్కరించిన సంస్థ
- ధర రూ.1.5 లక్షలు ొ మొదలైన బుకింగ్‌లు
న్యూఢిల్లీ: బజాజ్‌ ఆటో గురువారం సరికొత్త స్పోర్ట్ప్‌ బైక్‌ 'డోమినర్‌-400'ను మార్కెట్లోకి ఆవిష్కరించింది. ఈ విభాగంలో దిగ్గజంగా వెలుగొందుతున్న రాయల్‌ ఇన్‌ఫీల్డ్‌కు చెందిన ప్రాథమిక స్థాయి వాహనాలకు పోటీగా నిలిచేందుకు బజాజ్‌ కొత్త వాహనాన్ని మార్కెట్లోకి తీసుకురానుందని తెలుస్తోంది. ఈ కొత్త బైక్‌ ధరను కంపెనీ రూ.1.5 లక్షలుగా (ఎక్స్‌షోరూమ్‌, న్యూఢిల్లీ) నిర్ణయించింది. 373 సీసీ ఇంజిన్‌తో పాటు ఏబీఎస్‌ వ్యవస్థ మెరుగైన మైలేజీతో కంపెనీ దీనిని అందుబాటులోకి తెచ్చింది. ఏబీఎస్‌తో కూడిన బైక్‌ ధర రూ.1.5 లక్షలుగానూ.. డిస్క్‌ బ్రేక్‌ మోడల్‌ ధర రూ.136 లక్షలుగానూ నిర్ణయించినట్లుగానూ కంపెనీ తెలిపింది. రూ.1-2 లక్షల విలువైన బైక్‌ల విభాగంలో మార్కెట్‌ను అందిపుచ్చుకొనే లక్ష్యంతో ఈ కొత్త బైక్‌ను ఆవిష్కరించినట్లుగా సంస్థ మేనేజింగ్‌ డైరెక్టర్‌ రాజీవ్‌ బజాజ్‌ తెలిపారు. రానున్న ఏడాది, ఏడాదిన్నర కాలంలో డోమినర్‌ బిలియన్‌ డాలర్ల బ్రాండ్‌గా ఎదుగుతుందని ఆయన విశ్వాసం వ్యక్తం చేశారు. ఈ కొత్త వాహనం బుకింగ్‌లు గురువారం నుంచి ప్రారంభిస్తున్నట్లుగా కంపెనీ తెలిపింది. జనవరిలో ఈ వాహనాన్ని డెలివరీ చేయనున్నారు. భారత్‌తో పాటుగా కొత్త వాహనాన్ని ఇతర దేశాలకు కూడా ఎగుమతి చేసే యోచనలో ఉన్నట్లుగా బజాజ్‌ తెలిపారు.
మీ స్నేహితులకు రికమెండ్ చెయ్యండి